145. скупштина Интерпарламентарне уније

Кигали, Република Руанда, 11-15. октобар 2022.

Главна дебата на тему:

Родна равноправност и родно осетљиви парламенти
као покретачи промена за отпорнији
и мирнији свет

Поштовани председниче Пашеко,

Поштовани генерални секретару Чунгонг,

Уважене колеге,

Даме и господо,

Ове године обележавамо десетогодишњицу од усвајања Акционог плана за родно одговорне парламенте, који је усвојен на 127. скупштини ИПУ у Квебеку. Са поносом могу да кажем да је Република Србија направила велики напредак у свакој од седам кључних области деловањакоје смо навели као стратешки важне.

У Републици Србији постоји висока свест о значају родне равноправности, као и одговарајуће институције и закони који уређују ову област у складу са највишим стандардима, као што је оцењено у Извештају о добровољном спровођењу самопроцене о родној осетљивости НС РС. Подсећам да смо поменуту евалуацију организовали у сарадњи са ИПУ, децембра 2017. године.

Наше деловање почива на чврстом родно одговорном законском и стратешком оквиру. Поред тога што равноправност полова и једнаке могућности за жене и мушкарце припадају основним демократским начелима прописаним Уставом, принцип родне равноправности је укључен и у Закон о забрани дискриминације, а донет је и системски закон у овој области – Закон о родној равноправности. Овај модеран закон о родној равноправности, усвојен је на основу сагледавања најбољих могућих пракси земаља у региону, Европи и широм света, које омогућавају женама још бољи положај у друштву.

Од 2017. године започет је процес унапређења програмског модела буџета, увођењем принципа родно одговорног буџетирања. Овим се Република Србија сврстала у ред ретких земаља које имају родно одговорно буџетирање у свом Закону о буџетском систему.

Поред тога, усвојене су измене кривичног, радног и породичног законодавства, које су означиле почетак одлучне борбе за спречавање било ког облика насиља према женама.

Истовремено, настојали смо да жене у политици буду видљивије и да своје право да буду биране остваре на највишим државним функцијама, односно на положајима доносилаца одлука. Измене изборних закона прописују да на изборним листама за парламентарне и локалне изборе најмање 40 одсто кандидата мора бити мање заступљеног пола. То представља још један важан корак ка већем учешћу и утицају жена у политичком животу у Републици Србији, као и у институцијама у којима се доносе најважније политичке одлуке. Наш циљ није да се зауставимо на самом повећању броја жена, већ да континуирано радимо на елиминисању било каквог вида родне неједнакости и афирмацији политичке партиципације жена на што вишим положајима, што и подразумева концепт родно осетљивих парламената.

Овом приликом желео бих посебно да истакнем значај рада Женске парламентарне мреже у НС РС, која представља неформално, али веома важно и утицајно политичко тело у НС РС, које се активно бави заштитом права жена. Поносан сам на наше колегинице које у оквиру Женске парламентарне мреже, од оснивања 2013. године, веома предано раде, постижу значајне резултате и кроз свој континуиран рад представљају признати чинилац у области питања родне равноправности и унапређења положаја жена у Републици Србији, како на регионалном, тако и на европском нивоу. Наша парламентарна Фокус група за праћење имплементације Циљева одрживог развојатакође је, из свог делокруга рада давала подршкуистом циљу (посебно кроз циљеве бр. 5 и 16).

Уверавам вас да ћу нановој функцији председника Народне скупштине РСнаставити да на сваки начинохрабрујем и подржавам све иницијативе колегиница и колега, како би актуелни сазив додатно поспешио родну одговорност и како би могао да подржи нове приоритете у вези са родном равноправношћу.

Желео бих, међутим, да истакнем да Народна скупштина није сама у овом процесу, већ постоји истинска опредељеност читаве државе да се посветимо заједничком циљу. Због тога партнерски радимо са родно одговорном Владом Републике Србије, првенствено кроз Министарство за људска и мањинска права и друштвени дијалог, као и Координационотелоза родну равноправност, али и кроз усвојене нормативне оквире, као што су Стратегија за спречавање и борбу против родно заснованог насиља према женама и насиља у породици, Национална стратегија превенције и заштите од дискиминације, односно Национална стратегија за родну равноправност.

Додатан независан државни орган за унапређење и контролу примене принципа равноправности у свим областима друштвеног живота је повереник за заштиту равноправности, кога бирамо у Народној скупштини и кроз чије деловање и извештаје додатно проналазимо сегменте у којима је могуће унапредити ову област.

Посебним инструментом меримо наш напредак у постизању родне равноправности – као прва земља ван ЕУ која је увела Индекс родне равноправности ЕУ. Са задовољством могу да констатујем да бележимо континуирани напредак у Индексу родне равноправности.

Сви ми заједно шаљемо веома јасну поруку државе – да родну равноправност и положај жена у Србији желимо да унапредимо на што квалитетнији начин. Као симбол овог једиственог деловања установили смо национални Дан родне равноправности, који се обележава 11. јуна сваке године.

Упркос свему наведеном, не смемо се задовољити постигнутим. У складу са тим потребно је наставити бескомпромисно са активном и непрестаном борбом у циљу свеукупног унапређења положаја жена у друштву као основним приоритетом у раду. Ниједна ванредна ситуација, нити криза, не сме да постане изговор, нити повод да се наруши било које људско и женско право, или одложи примена кључних вредности, за које смо се заједнички определили да се боримо.

Све што смо претходних година урадили, било да је реч о већем броју жена у политичком животу, економском оснаживању жена, или борби против родно заснованог насиља, препознато је и на међународном нивоу. У том контексту, желео бих посебно да истакнем изузетну сарадњу коју смо у овом процесу имали са Интерпарламентарном унијом. Ово је и прилика да захвалим Интерпарламентраној унији на великим напорима које улаже у промовисање родне равноправности, као и на подршци коју пружа парламентима широм света у овој области.

Будите уверени да ће Народна скупштина Републике Србијеи у наредном периодубити посвећена примениАкционог плана за родно одговорне парламентеи бити отворена за сваку иницијативу која доприноси подизању свести о важности родне равноправности као предуслова за напредак целокупног друштва и једној од темељних вредности демократске државе.

Захваљујем на пажњи.